ai4bharat/Pralekha huggingface dataset:
ଶ୍ରମ ଓ ନିୟୋଜନ ମନ୍ତ୍ରଣାଳୟ
ନିଯୁକ୍ତିଦାତାଙ୍କ ଇ-ସ୍ୱାକ୍ଷର ହାସଲ କରିବା ଲାଗି ଇ-ମେଲ ବ୍ୟବସ୍ଥା ଆରମ୍ଭ କଲା ଇପିଏଫଓ
• ଲକଡାଉନ ଅବଧିରେ ସହଜ ହେବ ଇପିଏଫଓ ଅନୁପାଳନ ପ୍ରକ୍ରିୟା
• ଡିଜିଟାଲ କିମ୍ବା ଆଧାର ଇ-ସାଇନ ଉପଯୋଗ କରିନପାରିବାର ଅସୁବିଧା ଦୂର ହେବ
କୋଭିଡ-19 ମହାମାରୀ ସଂକ୍ରମଣକୁ ନିୟନ୍ତ୍ରଣ କରିବା ଲାଗି ସରକାରଙ୍କ ଦ୍ୱାରା ଲାଗୁ କରାଯାଇଥିବା ଲକଡାଉନ ଏବଂ ଅନ୍ୟ କଟକଣା କାରଣରୁ ନିଯୁକ୍ତିଦାତାମାନେ ସ୍ୱାଭାବିକ ଭାବେ କାର୍ଯ୍ୟ କରିବା ଲାଗି ସମର୍ଥ ହେଉନାହାନ୍ତି । ଇପିଏଫଓ ପୋର୍ଟାଲରେ ସେମାନେ ନିଜର ସ୍ୱାକ୍ଷର ବା ଆଧାର ସଂଯୁକ୍ତ ଇ-ସାଇନର ଉପଯୋଗ କରିବାରେ ସମସ୍ୟାର ସମ୍ମୁଖୀନ ହେଉଛନ୍ତି।
ଇପିଏଫଓ ପୋର୍ଟାଲରେ ଡିଜିଟାଲ ସ୍ୱାକ୍ଷର  ବା ଆଧାର ଆଧାରିତ ଇ-ସାଇନ ଉପଯୋଗ କରି ନିଯୁକ୍ତିଦାତାମାନଙ୍କ ଦ୍ୱାରା କ୍ଷମତାପ୍ରାପ୍ତ ଅଧିକାରୀମାନେ କେୱାଇସି ପ୍ରାମାଣିକରଣ, ସ୍ଥାନାନ୍ତର ଦାବି ପ୍ରମାଣିକରଣ ଭଳି କେତେକ ଗୁରୁତ୍ୱପୂର୍ଣ୍ଣ କାର୍ଯ୍ୟ ଅନଲାଇନ କାମ କରିଥାନ୍ତି । ଡିଏସସି/ଇ-ସାଇନର ଉପଯୋଗ କରିବା ଲାଗି ଆଞ୍ଚଳିକ କାର୍ଯ୍ୟାଳୟରୁ ଥରେ ଅନୁମତି ନେବାର ଆବଶ୍ୟକ। ମାତ୍ର ଲକଡାଉନ କାରଣରୁ, ଅନେକ ନିଯୁକ୍ତିଦାତା ଆଞ୍ଚଳିକ କାର୍ଯ୍ୟାଳୟରୁ ଥରେ ପଞ୍ଜିକରଣ ଲାଗି ଅନୁରୋଧ ପଠାଇବାରେ ସମସ୍ୟାର ସମ୍ମୁଖୀନ ହେଉଛନ୍ତି।
ଏହି ସ୍ଥିତିକୁ ଦୃଷ୍ଟିରେ ରଖି ଏବଂ ଅନୁପାଳନ ପ୍ରକ୍ରିୟାକୁ ଆହୁରି ସହଜ କରିବା ଲାଗି ଇପିଏଫଓ ଇମେଲ ମାଧ୍ୟମରେ ମଧ୍ୟ ଏଭଳି ଅନୁରୋଧକୁ ଗ୍ରହଣ କରିବା ନିମନ୍ତେ ନିଷ୍ପତ୍ତି ନେଇଛି। ନିଯୁକ୍ତିଦାତା ମେଲ ମାଧ୍ୟମରେ ସମ୍ପୃକ୍ତ ଆଞ୍ଚଳିକ କାର୍ଯ୍ୟାଳୟକୁ ବିଧିବଦ୍ଧ ସ୍ୱାକ୍ଷରିତ ଅନୁରୋଧପତ୍ରର ସ୍କାନ କପି ପଠାଇପାରିବେ। ଆଞ୍ଚଳିକ କାର୍ଯ୍ୟାଳୟର ଅଫିସିଆଲ ଇ-ମେଲ ଠିକଣା www.epfindia.gov.in ରେ ଉପଲବ୍ଧ ରହିଛି ।
ଏହାବ୍ୟତୀତ, ଯେଉଁ ପ୍ରତିଷ୍ଠାନଗୁଡ଼ିକର କ୍ଷମତାପ୍ରାପ୍ତ ଅଧିକାରୀ ଡିଜିଟାଲ ସ୍ୱାକ୍ଷରକୁ ମଞ୍ଜୁରି ଦେଇସାରିଛନ୍ତି, କିନ୍ତୁ ଡଙ୍ଗଲ ପାଇବାରେ ସକ୍ଷମ ହେଉନାହାନ୍ତି, ସେମାନେ ମଧ୍ୟ ନିଯୁକ୍ତିଦାତା ପୋର୍ଟାଲରେ ଲଗ ଇନ କରିପାରିବେ ଏବଂ ସେଠାରେ ପୂର୍ବରୁ ପଞ୍ଜିକୃତ କ୍ଷମତାପ୍ରାପ୍ତ ସ୍ୱାକ୍ଷରକାରୀଙ୍କ ପଞ୍ଜୀକରଣ ପାଇଁ ଦିଆଯାଇଥିବା ଲିଙ୍କ ଜରିଆରେ ନିଜର ଇ-ସାଇନ ପଞ୍ଜିକରଣ କରାଇପାରିବେ। ଅନୁମୋଦିତ ଡିଜିଟାଲ ସ୍ୱାକ୍ଷରରେ ତାଙ୍କର ନାମ ଆଧାର କାର୍ଡରେ ଥିବା ନାମ ସହିତ ମେଳ ଖାଉଥିଲେ ଆଉ କୌଣସି ଅନୁମୋଦନର ଆବଶ୍ୟକତା ପଡ଼ିବ ନାହିଁ। ଅନ୍ୟ କ୍ଷମତାପ୍ରାପ୍ତ ସ୍ୱାକ୍ଷରକାରୀ ନିଜ ଇ-ସାଇନକୁ ପଞ୍ଜିକୃତ କରିପାରିବେ ତଥା ନିଯୁକ୍ତିଦାତାଙ୍କ ଦ୍ୱାରା ଅନୁମୋଦିତ ଅନୁରୋଧ ପତ୍ର ପଠାଇପାରିବେ। ଏହି ପଦ୍ଧତିରେ ସେମାନେ ସମ୍ପୃକ୍ତ ଆଞ୍ଚଳିକ ଇପିଏଫଓ କାର୍ଯ୍ୟାଳୟରୁ ମଞ୍ଜୁରି ପ୍ରାପ୍ତ କରିପାରିବେ।
ଏହି ସୁବିଧା ମହାମାରୀ କାରଣରୁ ପ୍ରଭାବିତ ହୋଇଥିବା ନିଯୁକ୍ତିଦାତା ଓ ଇପିଏଫ ସଦସ୍ୟମାନଙ୍କୁ ଆଶ୍ୱସ୍ତି ପ୍ରଦାନ କରିବ।
ଅର୍ଥ ମନ୍ତ୍ରଣାଳୟ
ସ୍ୱତନ୍ତ୍ର ଅଭିଯାନରେ 1.22 କୋଟି କିଷାନ କ୍ରେଡିଟ କାର୍ଡ଼ ମଞ୍ଜୁର; ଏସବୁ କାର୍ଡ଼ର ମୋଟ ଋଣ ସୀମା 1,02,065 କୋଟି ଟଙ୍କା
ଦେଶର କୃଷି କ୍ଷେତ୍ରକୁ କରୋନା ମହାମାରୀ ପ୍ରଭାବରୁ ସୁରକ୍ଷିତ ରଖିବା ଉଦ୍ଦେଶ୍ୟରେ ସରକାର ଏକ ସ୍ୱତନ୍ତ୍ର ପରିପୂର୍ଣ୍ଣତା ଅଭିଯାନ ଆରମ୍ଭ କରିଛନ୍ତି । ଏଥିରେ ଚାଷୀମାନଙ୍କୁ କିଷାନ କ୍ରେଡିଟ କାର୍ଡ ମାଧ୍ୟମରେ କୋହଳ ହାରରେ ଋଣ ଯୋଗାଇ ଦିଆଯାଉଛି । 2020 ଅଗଷ୍ଟ 17 ତାରିଖ ସୁଦ୍ଧା 1 କୋଟି 22 ଲକ୍ଷ କିଷାନ କ୍ରେଡିଟ କାର୍ଡ ମଂଜୁର କରାଯାଇଛି । ଏହିସବୁ କାର୍ଡରେ ମୋଟ 1,02,065 କୋଟି ଟଙ୍କାର ଋଣ କରିହେବ । ଏହାଫଳରେ ଗ୍ରାମାଞ୍ଚଳ ଅର୍ଥନୀତିରେ ବିକାଶ ଘଟିବା ସହିତ କୃଷି କ୍ଷେତ୍ରରେ ଅଭିବୃଦ୍ଧି ସମ୍ଭବ ହେବ ।
ଏଠାରେ ସ୍ମରଣଯୋଗ୍ୟ ଯେ ଆତ୍ମନିର୍ଭର ଭାରତ ପ୍ୟାକେଜରେ କେନ୍ଦ୍ର ସରକାର 2 ଲକ୍ଷ କୋଟି ଟଙ୍କାର ଋଣ କୋହଳ ସୁଧ ହାରରେ ଯୋଗାଇ ଦେବାକୁ ଘୋଷଣା କରିଥିଲେ । ଏହାଦ୍ୱାରା ଚାଷୀ, ମତ୍ସ୍ୟଜୀବୀ ଓ ଗୋପାଳକ ଉପକୃତ ହେବେ ।
ରାଷ୍ଟ୍ରପତିଙ୍କ ସଚିବାଳୟ
ଇଦ-ଉଲ-ଫିତର ପୂର୍ବ ସନ୍ଧ୍ୟାରେ ରାଷ୍ଟ୍ରପତିଙ୍କ ଶୁଭେଚ୍ଛା
ଇଦ-ଉଲ-ଫିତର ପୂର୍ବ ସନ୍ଧ୍ୟାରେ ରାଷ୍ଟ୍ରପତି ଶ୍ରୀ ରାମନାଥ କୋବିନ୍ଦ ଦେଶବାସୀଙ୍କୁ ଶୁଭେଚ୍ଛା ଯାଇଛନ୍ତି ।
ରାଷ୍ଟ୍ରପତି ତାଙ୍କ ବାର୍ତ୍ତାରେ କହିଛନ୍ତି ଯେ, ପବିତ୍ର ରମଜାନ ମାସର ପ୍ରାର୍ଥନା ଏବଂ ଉପବାସ ପରେ ଆସୁଥିବା ଇଦ-ଉଲ-ଫିତର ପାଇଁ ବିଦେଶରେ ବାସକରୁଥିବା ଭାରତୀୟଙ୍କ ସମେତ ସମସ୍ତ ଦେଶବାସୀଙ୍କୁ ଶୁଭେଚ୍ଛା ଏବଂ ଶୁଭକାମନା । ଏହି ପର୍ବ ପ୍ରେମ, ଶାନ୍ତି, ଭାତୃତ୍ଵ ଏବଂ ଏକତାର ନିଦର୍ଶନ । ଏହି ଅବସରରେ ଆମେ ସମାଜର ସବୁଠାରୁ ଦୁର୍ବଳଙ୍କ ପ୍ରତି ଯତ୍ନବାନ ହେବା ନେଇ ଆମର ବିଶ୍ଵାସକୁ ସୁନିଶ୍ଚିତ କରିଥାଉ ।
ଆମେ କୋଭିଡ-19 ଭୂତାଣୁ ଦ୍ଵାରା ସୃଷ୍ଟି ହୋଇଥିବା ସଙ୍କଟର ସମ୍ମୁଖୀନ ହେଉଛୁ, ତେଣୁ ଚାଲନ୍ତୁ ଆମେ ଆମର ପ୍ରଦାନ କରିବାର ଜିଜ୍ଞାସାକୁ ଅଧିକ ଜୋରଦାର କରିବା । ଆସନ୍ତୁ ଏହି ସଂକଟପୂର୍ଣ୍ଣ ଆହ୍ଵାନକୁ ଦୂରେଇବା ପାଇଁ ସାମାଜିକ ଦୂରତା ନିୟମ ଏବଂ ଅନ୍ୟ ସମସ୍ତ ସତର୍କତା ପାଳନ କରିବାର ଶପଥ ନେବା ।
ଏହି ଇଦ-ଉଲ-ଫିତର ବିଶ୍ଵରେ ଦୟା, ପରୋପକାର ଏବଂ ପ୍ରେମର ପଥପ୍ରଦର୍ଶକ ହେଉ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
10 ମେ ରେ ରାଜସ୍ଥାନ ପରିଦର୍ଶନ କରିବେ ପ୍ରଧାନମନ୍ତ୍ରୀ
5500 କୋଟି ଟଙ୍କାରୁ ଅଧିକ ମୂଲ୍ୟର ଭିତ୍ତିଭୂମି ପ୍ରକଳ୍ପର ଶିଳାନ୍ୟାସ ଓ ଉତ୍ସର୍ଗ କରିବେ ପ୍ରଧାନମନ୍ତ୍ରୀ
ସଂଯୋଗକୁ ବଢ଼ାଇବା ସହିତ ବାଣିଜ୍ୟ ଏବଂ କାରବାରକୁ ସୁଗମ କରିବା ପାଇଁ ଏକାଧିକ ସଡକ ଏବଂ ରେଳ କ୍ଷେତ୍ର ପ୍ରକଳ୍ପ
ଉଦୟପୁର ରେଳ ଷ୍ଟେସନର ପୁନଃବିକାଶ ପାଇଁ ଭିତ୍ତି ପ୍ରସ୍ତର ସ୍ଥାପନ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଆବୁ ରୋଡରେ ଥିବା ବ୍ରହ୍ମ କୁମାରୀଙ୍କ ଶାନ୍ତିବନ କମ୍ପ୍ଲେକ୍ସ ପରିଦର୍ଶନ କରିବା ସହିତ ସୁପର ସ୍ପେସିଆଲିଟି ଚାରିଟେବୁଲ ଗ୍ଲୋବାଲ ହସ୍ପିଟାଲ ପାଇଁ ଭିତ୍ତି ପ୍ରସ୍ତର ସ୍ଥାପନ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 10 ମେ ରେ ରାଜସ୍ଥାନ ପରିଦର୍ଶନ କରିବେ। ପୂର୍ବାହ୍ନ ପ୍ରାୟ 11 ଟା ସମୟରେ ପ୍ରଧାନମନ୍ତ୍ରୀ ନାଥଦ୍ୱାରର ଶ୍ରୀନଥଜୀ ମନ୍ଦିର ପରିଦର୍ଶନ କରିବେ। ପ୍ରାୟ 11: 45 ରେ, ସେ ନାଥଦ୍ୱାରରେ ବିଭିନ୍ନ ବିକାଶମୂଳକ କାର୍ଯ୍ୟର ଶିଳାନ୍ୟାସ ପ୍ରଦାନ କରିବେ। ଏହା ପରେ, ଅପରାହ୍ନ 3:15 ସମୟରେ ପ୍ରଧାନମନ୍ତ୍ରୀ ଆବୁ ରୋଡରେ ଥିବା ବ୍ରହ୍ମ କୁମାରୀଙ୍କ ଶାନ୍ତିବନ କମ୍ପ୍ଲେକ୍ସ ପରିଦର୍ଶନ କରିବେ।
ନାଥଦ୍ୱାରରେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ 5500 କୋଟି ଟଙ୍କାରୁ ଅଧିକ ମୂଲ୍ୟର ପ୍ରକଳ୍ପର ଉଦଘାଯନ, ଉତ୍ସର୍ଗ ଏବଂ ଭିତ୍ତିପ୍ରସ୍ତର ସ୍ଥାପନ କରିବେ। ଏହି ପ୍ରକଳ୍ପର ଧ୍ୟାନ ଭିତ୍ତିଭୂମି ଏବଂ ସଂଯୋଗକୁ ସୁଦୃଢ଼ କରିବା ଉପରେ ରହିବ। ସଡକ ଏବଂ ରେଳ କ୍ଷେତ୍ରର ପ୍ରକଳ୍ପଗୁଡିକ ସାମଗ୍ରୀ ଏବଂ ସେବାଗୁଡିକର ଗତିବିଧିକୁ ମଧ୍ୟ ସହଜ କରିବ, ଯାହାଦ୍ୱାରା ବାଣିଜ୍ୟ ଏବଂ କାରବାର ବୃଦ୍ଧି ହେବ ଏବଂ ଏହି ଅଞ୍ଚଳର ଲୋକଙ୍କ ସାମାଜିକ-ଅର୍ଥନୈତିକ ଅବସ୍ଥା ରେ ଉନ୍ନତି ଆସିବ।
ପ୍ରଧାନମନ୍ତ୍ରୀ ରାଜସମନ୍ଦ ଏବଂ ଉଦୟପୁରରେ ଦୁଇ-ଲେନର ବିକାଶ ପାଇଁ ସଡକ ନିର୍ମାଣ ପ୍ରକଳ୍ପର ଶିଳାନ୍ୟାସ କରିବେ।
ଜନସାଧାରଣଙ୍କ ପାଇଁ ଉନ୍ନତ ସୁବିଧା ଯୋଗାଇବା ନିମନ୍ତେ ପ୍ରଧାନମନ୍ତ୍ରୀ ଉଦୟପୁର ରେଳ ଷ୍ଟେସନର ପୁନଃବିକାଶ ପାଇଁ ମୂଳଦୁଆ ପକାଇବେ। ଗେଜ୍ ରୂପାନ୍ତର ପ୍ରକଳ୍ପ ତଥା ନାଥୱାରା ଠାରୁ ରାଜସମନ୍ଦର ନାଥଦ୍ବାର ଟାଉନ୍ ପର୍ଯ୍ୟନ୍ତ ଏକ ନୂତନ ଲାଇନ ସ୍ଥାପନ ପାଇଁ ସେ ଭିତ୍ତି ପ୍ରସ୍ତର ସ୍ଥାପନ କରିବେ।
ଏହା ସହିତ, ପ୍ରଧାନମନ୍ତ୍ରୀ ଦେଶକୁ ତିନିଟି ଜାତୀୟ ରାଜପଥକୁ ଉତ୍ସର୍ଗ କରିବେ। ଏଥିରେ ରହିଛି ଏନଏଚ-48 ରେ 114 କିମିର ଛଅ ଲେନ୍ ଉଦୟପୁରରୁ ସାମଲାଜି ସେକ୍ସନ, ଏନଏଚ- 25 ରେ ବାର-ବିଲାରା-ଜୋଧପୁର ସେକ୍ସନରେ 110 କିମି ଦୀର୍ଘ ପ୍ରଶସ୍ତିକରଣ ଓ ଦୃଢ଼ୀକରଣ ସହିତ 4 ଲେନ୍ ପେଭଡ୍ ସୋଲ୍ଡର ଓ ଏନଏଚ 58ଇ ରେ ପେଭ୍ଡ ସୋଲ୍ଡର ସେକ୍ସନ ସହିତ 47 କିମି ଲମ୍ବର ଦୁଇ ଲେନ୍ ସଡ଼କ।
ବ୍ରହ୍ମ କୁମାରି ଶାନ୍ତିବନ କମ୍ପ୍ଲେକ୍ସରେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀଙ୍କ ଏକ ବିଶେଷ ଧ୍ୟାନ ସମଗ୍ର ଦେଶରେ ଆଧ୍ୟାତ୍ମିକ ନବୀକରଣକୁ ଉତ୍ସାହିତ କରିବା ଉପରେ ରହିଛି। ଏହି ପ୍ରୟାସକୁ ଜାରି ରଖି ପ୍ରଧାନମନ୍ତ୍ରୀ ବ୍ରହ୍ମ କୁମାରୀଙ୍କ ଶାନ୍ତିବନ କମ୍ପ୍ଲେକ୍ସ ପରିଦର୍ଶନ କରିବେ। ସେ ଏକ ସୁପର ସ୍ପେସିଆଲିଟି ଚାରିଟେବୁଲ୍ ଗ୍ଲୋବାଲ୍ ହସ୍ପିଟାଲ, ଶିବମଣି ଓଲ୍ଡ ଏଜ ହୋମର ଦ୍ବିତୀୟ ପର୍ଯ୍ୟାୟ ଓ ନର୍ସିଂ କଲେଜର ସଂପ୍ରସାରଣ କାର୍ଯ୍ୟର ଶିଳାନ୍ୟାସ କରିବେ। 50 ଏକର ପରିସରରେ ବ୍ୟାପିଥିବା ଆବୁ ରୋଡରେ ସୁପର ସ୍ପେସିଆଲିଟି ଚାରିଟେବୁଲ୍ ଗ୍ଲୋବାଲ୍ ହସ୍ପିଟାଲ୍ ପ୍ରତିଷ୍ଠା ହେବ। ଏହା ବିଶ୍ବସ୍ତରୀୟ ଚିକିତ୍ସା ସୁବିଧା ପ୍ରଦାନ କରିବ ଏବଂ ଏହି ଅଞ୍ଚଳର ଗରିବ ଏବଂ ଆଦିବାସୀମାନଙ୍କ ପାଇଁ ବିଶେଷ ଲାଭଦାୟକ ହେବ।
BS
(
ପ୍ରତିରକ୍ଷା ମନ୍ତ୍ରଣାଳୟ
ଋକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହଙ୍କ ନେତୃତ୍ୱରେ ପ୍ରତିରକ୍ଷା ଅଧିଗ୍ରହଣ ପରିଷଦ ୨୨୩୬ କୋଟି ଟଙ୍କା ମୂଲ୍ୟର ପ୍ରସ୍ତାବକୁ ଅନୁମୋଦନ
ପ୍ରମୁଖ ବୈଶିଷ୍ଟ୍ୟ:
ଭାରତୀୟ ବାୟୁ ସେନା ସଫ୍ଟୱେର୍ ଡିଫାଇନ୍ଡ ରେଡିଓସ ରିଅଲ୍-ଟାଇମ୍ ସଂଯୋଗ ପାଇଁ ଜିଏସ୍ଏଟି-୭ସି ଉପଗ୍ରହ ଏବଂ ଗ୍ରାଉଣ୍ଡ ହବ୍ କିଣିବ
ଉପଗ୍ରହର ସମ୍ପୂର୍ଣ୍ଣ ଡିଜାଇନ୍, ବିକାଶ ଏବଂ ଉତକ୍ଷେପଣ ଆଦି ଭାରତରେ କରାଯିବ
ଏହା ଆମର ସଶସ୍ତ୍ର ବାହିନୀର ଦୃଶ୍ୟ ପରିସୀମା ବାହାରେ ଯୋଗାଯୋଗ କରିବାର କ୍ଷମତାକୁ ବଢାଇବ
ରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହଙ୍କ ଅଧ୍ୟକ୍ଷତାରେ ୨୩ ନଭେମ୍ବର ୨୦୨୧ ରେ ଅନୁଷ୍ଠିତ ହୋଇଥିବା ବୈଠକରେ ପ୍ରତିରକ୍ଷା ଅଧିଗ୍ରହଣ ପରିଷଦ  ଭାରତୀୟ ବାୟୁସେନାର ଆଧୁନିକୀକରଣ ତଥା କାର୍ଯ୍ୟକ୍ଷମ ଆବଶ୍ୟକତା ପାଇଁ ମେକ୍ ଇନ୍ ଇଣ୍ଡିଆ ଯୋଜନା ଅଧିନରେ ୨୨୩୬ କୋଟି ଟଙ୍କା ମୂଲ୍ୟର ଏକ ପୁଞ୍ଜି ଅଧିଗ୍ରହଣ ପ୍ରସ୍ତାବ ପାଇଁ ଗ୍ରହଣୀୟତା  ପ୍ରଦାନ କରିଛି । ବାୟୁସେନାର କ୍ରୟ ପ୍ରସ୍ତାବଟି ଜିଏସ୍ଏଟି-୭ସି ଉପଗ୍ରହ ଏବଂ ସଫ୍ଟୱେର୍ ଡିଫାଇନଡ୍ ରେଡିଓସ  ର ରିଅଲ୍ ଟାଇମ୍ ସଂଯୋଗ ପାଇଁ ଗ୍ରାଉଣ୍ଡ ହବ୍ ଲାଗି ଥିଲା । ଏହି ପ୍ରକଳ୍ପରେ ଭାରତରେ ଉପଗ୍ରହର ସମ୍ପୂର୍ଣ୍ଣ ଡିଜାଇନ୍, ବିକାଶ ଏବଂ ଉତକ୍ଷେପଣର ଯୋଜନା ରହିଛି ।
ସଫ୍ଟୱେର୍ ଡିଫାଇନ୍ଡ ରେଡିଓସ  ପାଇଁ ଜିଏସ୍ଏଟି-୭ସି ସାଟେଲାଇଟ୍ ଏବଂ ଗ୍ରାଉଣ୍ଡ ହବ୍ ସାମିଲ ଆମ ସଶସ୍ତ୍ର ବାହିନୀର ଦୃଶ୍ୟ ପରିସୀମା ବାହାରେ  କ୍ଷମତାକୁ ବଢାଇବ ଏବଂ ସୁରକ୍ଷିତ ଭାବେ ସମସ୍ତ ପରିସ୍ଥିତିରେ ପରସ୍ପର ମଧ୍ୟରେ ଯୋଗାଯୋଗ କରିବ ।
HS
(Visitor Counter : 154
ରେଳ ମନ୍ତ୍ରଣାଳୟ
6ଟି ରାଜ୍ୟରେ ରେଳବାଇ ଗରିବ କଲ୍ୟାଣ ରୋଜଗାର ଅଭିଯାନ ଯୋଜନାରେ 5.5 ଲକ୍ଷରୁ ଅଧିକ ଶ୍ରମ ଦିବସ ସୃଷ୍ଟି କରିଛି
• ଏହି 6ଟି ରାଜ୍ୟ ହେଲା ଓଡ଼ିଶା, ବିହାର, ଝାଡ଼ଖଣ୍ଡ, ମଧ୍ୟପ୍ରଦେଶ, ଉତ୍ତର ପ୍ରଦେଶ ଓ ରାଜସ୍ଥାନ
• ପ୍ରବାସୀ ଶ୍ରମିକଙ୍କ ପାଇଁ ଉଦ୍ଦିଷ୍ଟ ଏହିସବୁ କାର୍ଯ୍ୟକ୍ରମକୁ ରେଳବାଇ ମନ୍ତ୍ରଣାଳୟ ତଦାରଖ କରୁଛି
• ଅଗଷ୍ଟ 14 ସୁଦ୍ଧା ଏ ବାବଦରେ ବିଭିନ୍ନ ପ୍ରକଳ୍ପର ଠିକାଦାରମାନଙ୍କୁ 1336.84 କୋଟି ଟଙ୍କା ପ୍ରଦାନ କରାଯାଇଛି
• ଏହି 6ଟି ରାଜ୍ୟର 116ଟି ଜିଲ୍ଲାରେ ଗରିବ କଲ୍ୟାଣ ରୋଜଗାର ଅଭିଯାନ ଯୋଜନା କାର୍ଯ୍ୟକାରୀ ହେଉଛି
• ପ୍ରାୟ 165ଟି ରେଳବାଇ ଭିତ୍ତିଭୂମି ପ୍ରକଳ୍ପ ଏହି କାର୍ଯ୍ୟକ୍ରମ ମାଧ୍ୟମରେ କାର୍ଯ୍ୟକାରୀ ହେଉଛି; ଏଥିପାଇଁ ବ୍ୟୟ ବରାଦ ହୋଇଛି 2988 କୋଟି ଟଙ୍କା
ଗରିବ କଲ୍ୟାଣ ରୋଜଗାର ଅଭିଯାନ ଯୋଜନାରେ ଭାରତୀୟ ରେଳବାଇ ଓଡିଶା, ବିହାର, ଝାଡଖଣ୍ଡ, ମଧ୍ୟପ୍ରଦେଶ, ରାଜସ୍ଥାନ ଓ ଉତ୍ତର ପ୍ରଦେଶରେ 5.5 ଲକ୍ଷ ଶ୍ରମ ଦିବସ ସୃଷ୍ଟି କରିଛି । ରେଳବାଇ, ବାଣିଜ୍ୟ ଓ ଶିଳ୍ପମନ୍ତ୍ରୀ ଶ୍ରୀ ପୀୟୂଷ ଗୋଏଲ ଏସବୁ ପ୍ରକଳ୍ପର କାର୍ଯ୍ୟକାରିତା ଉପରେ ତୀକ୍ଷ୍ନ ନଜର ରଖିଛନ୍ତି । କରୋନା ଦ୍ୱାରା ନିଯୁକ୍ତି ହରାଇ ନିଜ ନିଜ ରାଜ୍ୟକୁ ଫେରି ଆସିଥିବା ପ୍ରବାସୀ ଶ୍ରମିକମାନଙ୍କୁ କର୍ମ ନିଯୁକ୍ତି ଯୋଗାଇ ଦେବାପାଇଁ ଏହି ଯୋଜନା ଉଦ୍ଦିଷ୍ଟ । ଏସବୁ 6ଟି ରାଜ୍ୟରେ 2988 କୋଟି ଟଙ୍କ ବ୍ୟୟରେ ପ୍ରାୟ 165ଟି ରେଳବାଇ ଭିତ୍ତିଭୂମି ପ୍ରକଳ୍ପ କାର୍ଯ୍ୟକାରୀ ହେଉଛି । ଅଗଷ୍ଟ 14 ତାରିଖ ସୁଦ୍ଧା ଏହି ଅଭିଯାନରେ 11,296 ଜଣ ଶ୍ରମିକଙ୍କୁ ନିୟୋଜିତ କରାଯାଇଛି । ସେହିଭଳି ପ୍ରକଳ୍ପ କାର୍ଯ୍ୟକାରୀ କରୁଥିବା ଠିକାଦାମାନଙ୍କୁ 1336.84 କୋଟି ଟଙ୍କା ଦିଆଯାଇଛି । ପ୍ରତ୍ୟେକ ଜିଲ୍ଲା ଓ ରାଜ୍ୟରେ ଭାରତୀୟ ରେଳବାଇ ନୋଡାଲ ଅଧିକାରୀଙ୍କୁ ଏଥିପାଇଁ ନିଯୁକ୍ତି ଦେଇଛି । ରାଜ୍ୟ ସରକାରମାନଙ୍କ ସହ ନିବିଡ ସହଯୋଗ ଓ ସମନ୍ୱୟ ରଖି କାର୍ଯ୍ୟ କରିବା ପାଇଁ ଏହା କରାଯାଇଛି । ପ୍ରବାସୀ ଶ୍ରମିକମାନେ ଯେପରି ଏହିସବୁ ପ୍ରକଳ୍ପରେ କାମ ପାଆନ୍ତି ଏବଂ ସେମାନଙ୍କୁ ମଜୁରି ପ୍ରଦାନରେ ଯେପରି ଅନିୟମିତତା ନ ହୁଏ ତାହା ଦେଖିବା ପାଇଁ ରେଳବାଇ ମନ୍ତ୍ରୀ ଶ୍ରୀ ଗୋୟଲ ଜୋନସ୍ତରୀୟ ପ୍ରଶାସନକୁ ନିର୍ଦ୍ଦେଶ ଦେଇଛନ୍ତି ।
ଏହି ଯୋଜନାରେ ରେଳବାଇ ବିଭିନ୍ନ ପ୍ରକାର ପ୍ରକଳ୍ପକୁ ଚିହ୍ନଟ କରି କାର୍ଯ୍ୟକାରୀ କରୁଛି । ସେଥିମଧ୍ୟରେ ଲେବଲ କ୍ରସିଂ ପାଇଁ ଆପ୍ରୋଚ ରୋଡ଼ ନିର୍ମାଣ ଓ ତାହାର ରକ୍ଷଣାବେକ୍ଷଣ, ରେଳଧାରଣା ମଧ୍ୟରେ ଓ ପାଶ୍ୱର୍ରେ ଥିବା ଜଳପଥ, ଫୁକାର ଓ ନାଳଗୁଡିକର ମରାମତି ଓ ସଫେଇ, ରେଳ ଷ୍ଟେସନକୁ ସଂଯୋଗପଥ ନିର୍ମାଣ ଓ ତାହାର ମରାମତି ତଥା ରକ୍ଷଣାବେକ୍ଷଣ, ରେଳପଥର ଏମ୍ବାକ୍ମେଣ୍ଟକୁ ପ୍ରଶସ୍ତ କରିବା କାର୍ଯ୍ୟ, ରେଳବାଇ ଜମିରେ ଆବଶ୍ୟକସ୍ଥଳେ ବୃକ୍ଷରୋପଣ ଏବଂ ରେଳପଥର ଏମ୍ବାକ୍ମେଣ୍ଟ/କଟିଂ ଓ ବ୍ରିଜର ସୁରକ୍ଷା ଆଦି ଅନ୍ତର୍ଭୁକ୍ତ । ଏଠାରେ ସୂଚନାଯୋଗ୍ୟ ଯେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗରିବ କଲ୍ୟାଣ ରୋଜଗାର ଅଭିଯାନ ଯୋଜନାରେ ପ୍ରବାସୀ ଶ୍ରମିକଙ୍କୁ ବ୍ୟାପକଭାବେ କର୍ମନିଯୁକ୍ତି ଦେବା ସହ ଗ୍ରାମାଞ୍ଚଳରେ ବିଭିନ୍ନ ପ୍ରକାର ନିର୍ମାଣ କାର୍ଯ୍ୟ ଆରମ୍ଭ କରିବାକୁ ନିର୍ଦେଶ ଦେଇଥିଲେ । ଏହାର ମୁଖ୍ୟ ଲକ୍ଷ୍ୟ ଥିଲା ଲୋକଙ୍କୁ କାମ ଯୋଗାଇଦେବା ଏବଂ ଗ୍ରାମାଞ୍ଚଳ ଭିତ୍ତିଭୂମିରେ ଉନ୍ନତି ଆଣିବା । କୋଭିଡ ମହାମାରୀ ଯୋଗୁଁ ବହୁ ସଂଖ୍ୟକ ଶ୍ରମିକ ବିଦେଶରୁ ଫେରିଆସି ନିଜର ଗାଁ ଗଣ୍ଡାରେ ରହିଥିବାବେଳେ ସେମାନଙ୍କୁ ରୋଜଗାର ଯୋଗାଇ ଦେବାକୁ ଏହି ଯୋଜନା କାର୍ଯ୍ୟକାରୀ ହେଉଛି । ଗରିବ କଲ୍ୟାଣ ରୋଜଗାର ଅଭିଯାନ ଯୋଜନାରେ ଗ୍ରାମାଞ୍ଚଳରେ ସ୍ଥାୟୀ ଭିତ୍ତିଭୂମ ନିର୍ମାଣ କରିବାକୁ 50 ହଜାର କୋଟି ଟଙ୍କା ଖର୍ଚ୍ଚ କରାଯିବା ଘେନି ପ୍ରଧାନମନ୍ତ୍ରୀ ଘୋଷଣା କରିଥିଲେ ।
125 ଦିନ ପାଇଁ ଏହି ଅଭିଯାନ କାର୍ଯ୍ୟକାରୀ ହେଉଛି । ଏଥିରେ 25 ପ୍ରକାର କାମ 116ଟି ଜିଲ୍ଲାରେ କାର୍ଯ୍ୟକାରୀ ହେଉଛି । ଓଡିଶା, ବିହାର, ଉତ୍ତରପ୍ରଦେଶ, ମଧ୍ୟପ୍ରଦେଶ, ରାଜସ୍ଥାନ ଓ ଝାଡଖଣ୍ଡରେ ଅଧିକ ସଂଖ୍ୟକ ପ୍ରବାସୀ ଶ୍ରମିକ ଥିବାରୁ ଏହି 6ଟି ରାଜ୍ୟରେ ଏହାକୁ କାର୍ଯ୍ୟକାରୀ କରାଯାଉଛି । ଏଥିପାଇଁ ମୋଟ 50 ହଜାର କୋଟି ଟଙ୍କାର ସମ୍ବଳ ଯୋଗାଣ ବ୍ୟବସ୍ଥା କେନ୍ଦ୍ର ସରକାର କରିଛନ୍ତି ।
କେନ୍ଦ୍ର ସରକାରଙ୍କ 12ଟି ମନ୍ତ୍ରଣାଳୟ ଓ ବିଭାଗର ମିଳିତ ସହଯୋଗରେ ଏହି ଯୋଜନା କାର୍ଯ୍ୟକାରୀ ହେଉଛି । ଏଥିରେ ଗ୍ରାମ ଉନ୍ନୟନ, ପଞ୍ଚାୟତିରାଜ, ସଡ଼କ ପରିବହନ ଓ ରାଜପଥ, ଖଣି, ପାନୀୟ ଜଳ ଓ ପରିଚ୍ଛନ୍ନତା, ପରିବେଶ, ରେଳବାଇ, ପେଟ୍ରୋଲିୟମ ଓ ପ୍ରାକୃତିକ ଗ୍ୟାସ, ନୂଆ ଓ ଅକ୍ଷୟ ଶକ୍ତି, ବର୍ଡର ରୋଡ୍ସ, ଟେଲିକମ୍ ଓ କୃଷି ଆଦି ମନ୍ତ୍ରଣାଳୟ ଓ ବିଭାଗ ଅନ୍ତର୍ଭୁକ୍ତ ।
ରାଷ୍ଟ୍ରପତିଙ୍କ ସଚିବାଳୟ
ରାଷ୍ଟ୍ରପତିଙ୍କ ମିଲାଦ-ଉନ-ନବୀ ଶୁଭେଚ୍ଛା
ମିଲାଦ-ଉନ-ନବୀ ଅବସରରେ ରାଷ୍ଟ୍ରପତି ଶ୍ରୀ ରାମ ନାଥ କୋବିନ୍ଦ ତାଙ୍କ ବାର୍ତ୍ତାରେ କହିଛନ୍ତି :
“ମୁଁ ସମସ୍ତ ଦେଶବାସୀଙ୍କୁ, ବିଶେଷ କରି ଆମର ମୁସଲମାନ ଭାଇ ଓ ଭଉଣୀମାନଙ୍କୁ ଇଦ-ଏ-ମିଲାଦ ବା ମିଲାଦ-ଉନ-ନବୀ ଭାବେ ପାଳନ କରାଯାଉଥିବା ମହମ୍ମଦଙ୍କ ଜନ୍ମଦିନରେ ଶୁଭେଚ୍ଛା ଜଣାଉଛି ।
ଧର୍ମ ପ୍ରବର୍ତ୍ତକ ମହମ୍ମଦ ପ୍ରେମ ଏବଂ ଭାତୃତ୍ଵର ବାର୍ତ୍ତା ଦେଇ ଜଗତକୁ ମାନବିକତାର ପଥରେ ଆଗେଇ ନେଇଥିଲେ । ସେ ସମାନତା ଏବଂ ପ୍ରେମକୁ ଆଧାର କରି ଏକ ସମାଜ ଗଠନ କରିବାକୁ ଚାହୁଁଥିଲେ ।
ପବିତ୍ର କୋରାନରେ ସଂକଳିତ ମହମ୍ମଦଙ୍କ ଶିକ୍ଷା ଅନୁଯାୟୀ, ଆସନ୍ତୁ ସମସ୍ତେ ସମାଜର କଲ୍ୟାଣ ତଥା ଦେଶରେ ଶାନ୍ତି ଏବଂ ସୌହାର୍ଦ୍ଦ୍ୟ ପ୍ରତିଷ୍ଠା ଦିଗରେ କାର୍ଯ୍ୟ କରିବା ”।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ କରୋନା ସକ୍ରିୟ ମାମଲା ହ୍ରାସ ଧାରା ଜାରି
● କ୍ରମାଗତ ଦ୍ୱିତୀୟ ଦିନରେ ସକ୍ରିୟ ମାମଲା ସାଢ଼େ 7 ଲକ୍ଷ ତଳେ ରହିଛି
● 14 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ମୃତ୍ୟୁହାର 1% ତଳେ ରହିଛି
କ୍ରମାଗତ ଦ୍ୱିତୀୟ ଦିନରେ ମଧ୍ୟ ଭାରତରେ କରୋନା ସକ୍ରିୟ ମାମଲା ସାଢ଼େ 7 ଲକ୍ଷ ତଳେ ରହିଛି । ଦୈନିକ ସୁସ୍ଥ ସଂଖ୍ୟା ମଧ୍ୟ କ୍ରମେ ବୃଦ୍ଧି ପାଇ ଚାଲିଛି ।
ଦେଶରେ ଗତ 24 ଘଣ୍ଟାରେ 61 ହଜାର 775 ଜଣ ସୁସ୍ଥ ହୋଇଥିବା ବେଳେ ନୂତନ ପଜିଟିଭ ମାମଲା ରହିଛି 54,044 । ଗତ 24 ଘଣ୍ଟା ମଧ୍ୟରେ ଦେଶରେ 10,83,608ଟି ନମୁନା ପରୀକ୍ଷା କରାଯାଇଛି ।
ସଫଳତାର ସହ ଟେଷ୍ଟ, ଟ୍ରାକ୍ ଓ ଟ୍ରିଟ୍ ରଣକୌଶଳ ସହ ଉଚିତ ସମୟରେ ଚିକିତ୍ସା କରାଯାଉଥିବାରୁ ମୃତ୍ୟୁହାର କ୍ରମାଗତ ହ୍ରାସ ପାଉଛି । ଜାତୀୟ ମୃତ୍ୟୁହାର ଏବେ ଦୈନିକ 1.51%କୁ ହ୍ରାସ ପାଇଛି ।
ଏହି ମୃତ୍ୟୁହାର 1%ରୁ ତଳକୁ ହ୍ରାସ କରିବା ଲାଗି ରାଜ୍ୟ/କେନ୍ଦ୍ରଶାସିତ ଅଞ୍ଚଳ ଗୁଡ଼ିକୁ କେନ୍ଦ୍ର ସରକାର ପରାମର୍ଶ ଦେଇଛନ୍ତି । ଏବେ 14 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ମୃତ୍ୟୁହାର 1% ତଳେ ରହିଛି ।
ଭାରତରେ ମୋଟ ସୁସ୍ଥଙ୍କ ସଂଖ୍ୟା ଏବେ 67,95,103 ଅଛି । ପ୍ରତିଦିନ ସୁସ୍ଥଙ୍କ ସଂଖ୍ୟା ବୃଦ୍ଧି ପାଉଥିବାରୁ ଜାତୀୟ ସୁସ୍ଥ ହାର ବୃଦ୍ଧି ପାଇ 89%  ହେବାକୁ ଯାଉଛି ।
ନୂତନ ସୁସ୍ଥଙ୍କ ମଧ୍ୟରୁ 77% 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛନ୍ତି । ସୁସ୍ଥ କ୍ଷେତ୍ରରେ କର୍ଣ୍ଣାଟକ ମହାରାଷ୍ଟ୍ରକୁ ପଛରେ ପକାଇଛି । ଏହି ରାଜ୍ୟରେ 8500 ଜଣ ସୁସ୍ଥ ହୋଇଛନ୍ତି । ମହାରାଷ୍ଟ୍ର ଏବଂ କେରଳରେ 7 ହଜାରରୁ ଅଧିକ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଦେଶରେ 54,044 ନୂଆ ପଜିଟିଭ୍ ମାମଲା ଆସିଛି । ତନ୍ମଧ୍ୟରୁ 78% 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛି । ମହାରାଷ୍ଟ୍ରରୁ କେବଳ 8 ହଜାର ପଜିଟିଭ୍ ମାମଲା ଆସିଛି । କର୍ଣ୍ଣାଟକ ଓ କେରଳରୁ 6 ହଜାରରୁ ଅଧିକ ମାମଲା ଆସିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 717ଟି ମୃତ୍ୟୁ ମାମଲା ହୋଇଛି । ତନ୍ମଧ୍ୟରୁ 82% 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛି । 29% ମୃତ୍ୟୁ କେବଳ ମହାରାଷ୍ଟ୍ର  ଆସିଥିବା ବେଳେ କର୍ଣ୍ଣାଟକରୁ 66ଟି ମୃତ୍ୟୁ ମାମଲା ଆସିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ମନ୍ କୀ ବାତ୍ ପାଇଁ ବିଚାର ଓ ପରାମର୍ଶ ଆହ୍ୱାନ କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୨ ସେପ୍ଟେମ୍ବର ୨୫ ପୂର୍ବାହ୍ନ ୧୧ଟା ପାଇଁ ଧାର୍ଯ୍ୟ ମନ୍ କୀ ବାତ୍ର ଆଗାମୀ ସଂସ୍କରଣ ନିମନ୍ତେ ଲୋକମାନଙ୍କଠାରୁ ବିଚାର ଓ ପରାମର୍ଶ ବିନିମୟ ଲାଗି ଆହ୍ୱାନ ଦେଇଛନ୍ତି । ମାଇଁଗଭ, ନମୋ ଆପରେ ବିଚାରଗୁଡ଼ିକ ବିନିମୟ କରାଯାଇ ପାରିବ ଅଥବା ବାର୍ତ୍ତା ରେକର୍ଡ ନିମନ୍ତେ ୧୮୦୦-୧୧-୭୮୦୦ ନମ୍ବରରେ ଡାଏଲ କରିହେବ । ଯେ କୌଣସି ବ୍ୟକ୍ତି ୧୯୨୨ରେ ମିସଡ କଲ୍ ଦେଇପାରିବେ ଏବଂ ଏସଏମଏସରେ ପ୍ରାପ୍ତ ଲିଙ୍କକୁ ଅନୁସରଣ କରି ସିଧାସଳଖ ଭାବେ ପ୍ରଧାନମନ୍ତ୍ରୀଙ୍କୁ ନିଜର ପରାମର୍ଶ ଦେଇପାରିବେ ।
ମାଇଁଗଭ ଆମନ୍ତ୍ରଣକୁ ବିନିମୟ କରି, ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
‘‘ମନ୍ କୀ ବାତ୍ ସାରା ଭାରତରେ ବିବିଧ ପରାମର୍ଶ ଓ ପ୍ରେରଣାମୂଳକ ସାମୂହିକ ପ୍ରଚେଷ୍ଟା ଦ୍ୱାରା ସମୃଦ୍ଧ ହୋଇଛି, ଯାହା କି ଆମ ସମାଜରେ ସକାରାତ୍ମକ ପରିବର୍ତ୍ତନ ଆଣିଛି । ସବୁଥର ଭଳି, ମୁଁ ୨୫ ତାରିଖରେ ହେବାକୁ ଥିବା ଚଳିତମାସର ସଂସ୍କରଣ ନିମନ୍ତେ ଆପଣମାନଙ୍କ ପରାମର୍ଶ ପ୍ରାପ୍ତ କରିବା ପାଇଁ ଉତ୍ସୁକ ।’’
https://www.mygov.in/group-issue/inviting-ideas-mann-ki-baat-prime-minister-narendra-modi-25th-september-2022/?target=inapp&type=group_issue&nid=334031
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁଜୁରାଟର ଅମ୍ବାଜୀ ତୀର୍ଥଧାମରେ ଶବ୍ଦ ଏବଂ ଆଲୋକର ପ୍ରଦର୍ଶନୀରେ ଭାଗ ନେବାକୁ ଭକ୍ତଙ୍କୁ ଅନୁରୋଧ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭକ୍ତମାନଙ୍କୁ ଗୁଜୁରାଟର ଅମ୍ବାଜୀ ତୀର୍ଥଧାମରେ ଶବ୍ଦ ଏବଂ ଆଲୋକ ପ୍ରଦର୍ଶନୀରେ ଭାଗ ନେବାକୁ ଅନୁରୋଧ କରିଛନ୍ତି । ସେ ସୂଚନା ଦେଇଛନ୍ତି ଯେ ୫୧ ଟି ଶକ୍ତିପୀଠ ପରିକ୍ରମା ମହୋତ୍ସବ ଆଜି ସନ୍ଧ୍ର୍ୟା ୭ ଟାରୁ ଆରମ୍ଭ ହେଉଛି । ଶବ୍ଦ ଏବଂ ଆଲୋକ ପ୍ରଦର୍ଶନୀରେ ଆମର ପୁରାଣମାନ ପ୍ରଦର୍ଶିତ ହେବ ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଗୁଜୁରାଟର ଅମ୍ବାଜୀ ତୀର୍ଥଧାମରେ ଭକ୍ତମାନଙ୍କ ପାଇଁ ଏକ ଶୁଭ ସମୟ ଆସିଛି । ଆଜି ସନ୍ଧ୍ୟା ୭ ଟାରୁ ଏଠାରେ ୫୧ ଟି ଶକ୍ତିପୀଠର ପରିକ୍ରମା ମହୋତ୍ସବ ଆରମ୍ଭ ହେଉଛି, ଯେଉଁଥିରେ ଆମର ପୁରାଣର ଆକର୍ଷଣୀୟ ଉପସ୍ଥାପନା ସହିତ ଜଡିତ ଶବ୍ଦ ଏବଂ ଆଲୋକ ପ୍ରଦର୍ଶନୀ ମଧ୍ୟ ରହିଛି । ମୁଁ ଅନୁରୋଧ କରୁଛି ଆପଣ ସମସ୍ତେ ଏହି ମହାନ୍ ଅନୁଷ୍ଠାନର ଅଂଶୀଦାର ହୁଅନ୍ତୁ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଲୋହରୀ ଅବସରରେ ପ୍ରଧାନମନ୍ତ୍ରୀ ଲୋକଙ୍କୁ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲୋହରୀ ଅବସରରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆପଣ ସମସ୍ତଙ୍କୁ ଲୋହରୀର ଶୁଭେଚ୍ଛା
ସମସ୍ତଙ୍କର ଉତ୍ତମ ସ୍ୱାସ୍ଥ୍ୟ ଏବଂ ସୁସ୍ଥତା ପାଇଁ ମୁଁ ପ୍ରାର୍ଥନା କରୁଛି । ଏହି ବିଶେଷ ଦିନ ଆମ ସମାଜରେ ଭାଇଚାରାର ଆବେଗକୁ ଆଗକୁ ବଢାଇବ ।”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅପଡେଟ୍
୬୩ ଦିନ ପରେ ଭାରତରେ ଦୈନିକ ନୂଆ କରୋନା ମାମଲା ୧ ଲକ୍ଷ ତଳକୁ ହ୍ରାସ
ଗତ ୨୪ ଘଣ୍ଟା ମଧ୍ୟରେ ୮୬,୪୯୮ ନୂଆ କରୋନା ମାମଲା ଆସିଛି, ୬୬ ଦିନରେ ସର୍ବନିମ୍ନ
୬୩ ଦିନ ପରେ ଭାରତରେ ଦୈନିକ ନୂଆ କରୋନା ମାମଲା ୧ ଲକ୍ଷ ତଳକୁ ହ୍ରାସ
ଗତ ୨୪ ଘଣ୍ଟା ମଧ୍ୟରେ ୮୬,୪୯୮ ନୂଆ କରୋନା ମାମଲା ଆସିଛି, ୬୬ ଦିନରେ ସର୍ବନିମ୍ନ
ଭାରତରେ ସକ୍ରିୟ କରୋନା ମାମଲା ଆହୁରି ହ୍ରାସ ପାଇ ୧୩,୦୩,୭୦୨ରେ ପହଞ୍ଚିଛି
ଗତ ୨୪ ଘଣ୍ଟା ମଧ୍ୟରେ ସକ୍ରିୟ ମାମଲାରେ ୯୭,୯୦୭ ହ୍ରାସ
ଦେଶରେ ଏ ପର୍ଯ୍ୟନ୍ତ ୨,୭୩,୪୧,୪୬୨ ଜଣ ସୁସ୍ଥ ହୋଇଛନ୍ତି
ଗତ ୨୪ ଘଣ୍ଟା ମଧ୍ୟରେ ୧,୮୨,୨୮୨ ଜଣ ସୁସ୍ଥ ହୋଇଛନ୍ତି
କ୍ରମାଗତ ୨୬ ଦିନ ଧରି ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ନୂଆ ସଂକ୍ରମଣକୁ ପଛରେ ପକାଇଛି
ସୁସ୍ଥତା ହାର ୯୪.୨୯%କୁ ବୃଦ୍ଧି ପାଇଛି
ସାପ୍ତାହିକ ପଜିଟିଭିଟି ହାର ଏବେ ରହିଛି ୫.୯୪%
ଦୈନିକ ପଜିଟିଭିଟି ହାର ଅଛି ୪.୬୨%, କ୍ରମାଗତ ୧୫ ଦିନ ଧରି ୧୦% ତଳେ ରହିଛି
ଦେଶରେ ଟେଷ୍ଟିଂ କ୍ଷମତା ବୃଦ୍ଧି କରାଯାଇଥିବା ବେଳେ ମୋଟ ୩୬.୮ କୋଟି ଟେଷ୍ଟିଂ ହୋଇଛି
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ୨୩.୬୧ କୋଟି ଡୋଜ୍ ଟିକା ଦିଆଯାଇଛି
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କ୍ରମାଗତ ଦ୍ୱିତୀୟ ଦିନରେ 7 ଲକ୍ଷରୁ ତଳେ ରହିଛି କରୋନା ସକ୍ରିୟ ମାମଲା
• ମୋଟ ସୁସ୍ଥ ସଂଖ୍ୟା ଟପିଲା 70 ଲକ୍ଷ
• ସମୁଦାୟ ସୁସ୍ଥଙ୍କ ମଧ୍ୟରୁ 61 ପ୍ରତିଶତ ରହିଛନ୍ତି 6ଟି ରାଜ୍ୟ/ କେନ୍ଦ୍ରଶାସିତ ଅଞ୍ଚଳରୁ
ଭାରତରେ କରୋନା ସକ୍ରିୟ ମାମଲା କ୍ରମାଗତ ହ୍ରାସ ପାଇବାରେ ଲାଗିଛି । କ୍ରମାଗତ ଦ୍ୱିତୀୟ ଦିନରେ ସକ୍ରିୟ ମାମଲା 7 ଲକ୍ଷରୁ ତଳେ ରହିଛି, ଅର୍ଥାତ 6,80,680 ।
ଏବେ ଦେଶରେ ସକ୍ରିୟ ମାମଲା ମୋଟ ପଜିଟିଭ୍ ମାମଲାର ମାତ୍ର 8.71% ରହିଛି ।
ନିତିଦିନ ସକ୍ରିୟ ମାମଲା କ୍ରମାଗତ ହ୍ରାସ ପାଇବାରେ ଲାଗିଛି । ଏହା କେବଳ କେନ୍ଦ୍ର ସରକାରଙ୍କ ଦ୍ୱାରା ଲାଗୁ କରାଯାଇଥିବା ଟେଷ୍ଟ, ଟ୍ରିଟ୍ ଏବଂ ଟ୍ରାକକୁ ରାଜ୍ୟ/କେନ୍ଦ୍ରଶାସିତ ଅଞ୍ଚଳ ସଫଳତାର ସହ କାର୍ଯ୍ୟକାରୀ କରାଯାଇଥିବାରୁ ହୋଇପାରିଛି ।
କରୋନା ମହାମାରୀ ସହ ଲଢ଼େଇରେ ଭିନ୍ନ ଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ଏହା ଭିନ୍ନ ଭିନ୍ନ ଫଳ ଆଣି ଦେଇଛି ।
ବିଗତ କେଇ ସପ୍ତାହ ଧରି ସକ୍ରିୟ ମାମଲା ଉଲ୍ଲେଖନୀୟ ଭାବେ ହ୍ରାସ ପାଇ ଚାଲିଛି ।
ସୁସ୍ଥଙ୍କ ସଂଖ୍ୟା କ୍ରମେ ବୃଦ୍ଧି ପାଉଥିବାରୁ ସକ୍ରିୟ ମାମଲା ହ୍ରାସ ପାଇବାରେ ଲାଗିଛି । ମୋଟ ସୁସ୍ଥଙ୍କ ସଂଖ୍ୟା 70 ଲକ୍ଷକୁ ଅତିକ୍ରମ କରି 70,16,046ରେ ପହଞ୍ଚିଛି । ଜାତୀୟ ସୁସ୍ଥତା ହାର ବୃଦ୍ଧି ପାଇ 89.78% ହୋଇଛି ।
ମୋଟ ସୁସ୍ଥଙ୍କ ମଧ୍ୟରୁ 6ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳ; ମହାରାଷ୍ଟ୍ର, ଆନ୍ଧ୍ର ପ୍ରଦେଶ, କର୍ଣ୍ଣାଟକ, ତାମିଲନାଡ଼ୁ, ଉତ୍ତର ପ୍ରଦେଶ ଏବଂ ଦିଲ୍ଲୀରୁ ଆସିଛି ।
ଏବେ କେଇ ଦିନ ଧରି ପ୍ରତିଦିନ ସୁସ୍ଥଙ୍କ ସଂଖ୍ୟା ନୂଆ ପଜିଟିଭ୍ ମାମଲାଠାରୁ ଅଧିକ ରହୁଛି । ଗତ 24 ଘଣ୍ଟା ମଧ୍ୟରେ 67,549 ଜଣ ସୁସ୍ଥ ହୋଇ ମେଡିକାଲରୁ ଡିସଚାର୍ଜ ହୋଇଥିବା ବେଳେ ନୂଆ ପଜିଟିଭ୍ ମାମଲା 53,370 ରହିଛି ।
ନୂଆ ସୁସ୍ଥଙ୍କ ମଧ୍ୟରୁ 77% 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛି ।
ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ 13 ହଜାରରୁ ଅଧିକ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ନୂଆ ପଜିଟିଭ୍ ମାମଲା 53,370ଟି ଆସିଛି । ଏଥିରୁ 80% 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛି । କେରଳରୁ ସର୍ବାଧିକ 8 ହଜାରରୁ ଅଧିକ ପଜିଟିଭ୍ ମାମଲା ଆସିଥିବା ବେଳେ ମହାରାଷ୍ଟ୍ରରୁ 7 ହଜାରରୁ ଅଧିକ ଆସିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 650ଟି ମୃତ୍ୟୁ ହୋଇଛି । ଏଥିରୁ ପ୍ରାୟ 80% 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛି । ମହାରାଷ୍ଟ୍ରରୁ ସର୍ବାଧିକ 184ଟି ମୃତ୍ୟୁ ହୋଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାତୀୟ ଗଙ୍ଗା ପରିଷଦ ବୈଠକରେ ଭିଡିଓ କନଫରେନ୍ସିଂ ମାଧ୍ୟମରେ ଅଧ୍ୟକ୍ଷତା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଭିଡିଓ କନଫରେନ୍ସିଂ ଜରିଆରେ ଅନୁଷ୍ଠିତ ଜାତୀୟ ଗଙ୍ଗା ପରିଷଦ ବୈଠକରେ ଯୋଗ ଦେଇଥିଲେ ।
ଶ୍ରୀ ମୋଦୀ କହିଛନ୍ତି ଯେ ନାମାମୀ ଗଙ୍ଗା ପଦକ୍ଷେପକୁ ଆହୁରି ମଜବୁତ କରିବାର ଉପାୟ ବିଷୟରେ ଆଲୋଚନା କରିବା ଏକ ଭଲ ସୁଯୋଗ ଥିଲା । ପ୍ରଧାନମନ୍ତ୍ରୀ ମୋଦୀ ମଧ୍ୟ ଛୋଟ ସହରରେ ସ୍ୱରେଜ୍ ଟ୍ରିଟମେଣ୍ଟ ପ୍ଲାଣ୍ଟର ନେଟୱାର୍କ ବିସ୍ତାର କରିବା ସହିତ ସ୍ୱଚ୍ଛତା ପ୍ରୟାସକୁ ବଢାଇବାର ଉପାୟ ବିଷୟରେ କହିଥିଲେ ।
ବୈଠକ ଅବସରରେ ପ୍ରଧାନମନ୍ତ୍ରୀ ଗଙ୍ଗା ନିକଟରେ ବିଭିନ୍ନ ପ୍ରକାରର ଔଷଧିୟ ଚାଷକୁ ବୃଦ୍ଧି କରିବାର ଉପାୟ ଉପରେ ଗୁରୁତ୍ୱାରୋପ କରିଥିଲେ ।
ଶ୍ରୀ ମୋଦୀ ମଧ୍ୟ ଭିଡିଓ କନଫରେନ୍ସିଂ ମାଧ୍ୟମରେ ଦେଶ ପାଇଁ ନାମାମୀ ଗଙ୍ଗେ ଏବଂ ପାନୀୟ ଜଳ-ପରିମଳ ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ ଏବଂ ଉତ୍ସର୍ଗ କରିଥିଲେ ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଆଜି ସକାଳେ ଆୟୋଜିତ ହୋଇଥିବା ଜାତୀୟ ଗଙ୍ଗା ପରିଷଦ ବୈଠକରେ ନାମାମୀ ଗଙ୍ଗା ପଦକ୍ଷେପକୁ ଆହୁରି ମଜବୁତ କରିବାର ଉପାୟ ଉପରେ ଆଲୋଚନା କରିବାର ଏକ ଉତ୍ତମ ସୁଯୋଗ ଥିଲା । ଛୋଟ ସହରଗୁଡିକରେ ସ୍ୱରେଜ୍ ଟ୍ରିଟମେଣ୍ଟ ପ୍ଲାଣ୍ଟର ନେଟୱାର୍କ ବିସ୍ତାର କରିବା ସହିତ ସ୍ୱଚ୍ଛତା ପ୍ରୟାସକୁ ବଢାଇବା ପାଇଁ ବିଭିନ୍ନ ଉପାୟ ବିଷୟରେ କହିଥିଲେ ।”
“ବୈଠକ ଅବସରରେ ଗଙ୍ଗା ନିକଟରେ ବିଭିନ୍ନ ପ୍ରକାରର ଔଷଧିୟ ଚାଷକୁ ବୃଦ୍ଧି କରିବାର ଉପାୟ ଉପରେ ଗୁରୁତ୍ୱାରୋପ କରାଯାଇଥିଲା । ନଦୀ କୂଳରେ ପର୍ଯ୍ୟଟନ ଭିତ୍ତିଭୂମି ବୃଦ୍ଧି କରିବାର ଆବଶ୍ୟକତା ଉପରେ ମଧ୍ୟ ଆଲୋକପାତ କରାଯାଇଥିଲା, ଯାହା ଅନେକ ଲୋକଙ୍କୁ ଜୀବିକା ର୍ନିବାହରେ ସହାୟତା କରିପାରିବ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ - ସ୍ୱିଡେନ ଭର୍ଚୁଆଲ ଶିଖର ସମ୍ମିଳନୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ସ୍ୱିଡେନ ରାଷ୍ଟ୍ରର ପ୍ରଧାନମନ୍ତ୍ରୀ ମହାମହିମ ଷ୍ଟିଫନ ଲୋଫଭେନଙ୍କ ଆଜି ଏକ ଭର୍ଚୁଆଲ ଶିଖର ସମ୍ମିଳନୀରେ ଅଂଶଗ୍ରହଣ କରିଥିଲେ, ଯେଉଁଥିରେ ସେମାନେ ଦ୍ୱିପାକ୍ଷିକ ପ୍ରସଙ୍ଗ ଏବଂ ପାରସ୍ପରିକ ସ୍ୱାର୍ଥ ଜଡ଼ିତ ଅନ୍ୟାନ୍ୟ ଆଞ୍ଚଳିକ ଏବଂ ବହୁପକ୍ଷୀୟ ପ୍ରସଙ୍ଗ ଉପରେ ଆଲୋଚନା କରିଥିଲେ ।
ମାର୍ଚ୍ଚ 3ରେ ହୋଇଥିବା ହିଂସାତ୍ମକ ଆକ୍ରମଣ ଘଟଣାରେ ପ୍ରଧାନମନ୍ତ୍ରୀ ମୋଦୀ ସ୍ଵିଡେନବାସୀଙ୍କ ସହାନୁଭୂତି ପ୍ରକଟ କରିଥିଲେ ଏବଂ ଆହତଙ୍କ ଶୀଘ୍ର ଆରୋଗ୍ୟ ପାଇଁ ପ୍ରାର୍ଥନା କରିଥିଲେ ।
ପ୍ରଥମ ଭାରତ-ନର୍ଡିକ୍ ଶିଖର ସମ୍ମିଳନୀରେ ଯୋଗଦେବା ପାଇଁ 2018ରେ ପ୍ରଧାନମନ୍ତ୍ରୀ ତାଙ୍କ ସ୍ଵିଡେନ ଗସ୍ତ ଏବଂ ଡିସେମ୍ବର, 2019ରେ ସ୍ୱିଡେନ ରାଜା ଏବଂ ରାଣୀଙ୍କ ଭାରତ ଗସ୍ତକୁ ସ୍ନେହପୂର୍ବକ ସ୍ମରଣ କରିଥିଲେ ।
ଭାରତ ଏବଂ ସ୍ୱିଡେନ ମଧ୍ୟରେ ଦୀର୍ଘ ଦିନର ଘନିଷ୍ଠ ସମ୍ପର୍କ ଗଣତନ୍ତ୍ରର ସହଭାଗୀ ମୂଲ୍ୟବୋଧ, ଆଇନର ଶାସନ, ବହୁଳତାବାଦ, ସମାନତା, ବାକ୍ ସ୍ୱାଧୀନତା ଏବଂ ମାନବିକ ଅଧିକାରର ସମ୍ମାନ ଉପରେ ଆଧାରିତ ବୋଲି ଉଭୟ ନେତା ରେଖାପାତ କରିଥିଲେ । ବହୁପକ୍ଷୀୟତା, ନିୟମ-ଆଧାରିତ ଅନ୍ତର୍ଜାତୀୟ ବ୍ୟବସ୍ଥା, ଆତଙ୍କବାଦ, ଶାନ୍ତି ଏବଂ ସୁରକ୍ଷା ଦିଗରେ କାର୍ଯ୍ୟ କରିବାକୁ ଉଭୟେ ସେମାନଙ୍କ ଦୃଢ ପ୍ରତିବଦ୍ଧତାକୁ ଦୋହରାଇଥିଲେ । ୟୁରୋପୀୟ ସଂଗଠନ ଏବଂ ୟୁରୋପୀୟ ଦେଶମାନଙ୍କ ସହ ବୃଦ୍ଧି ପାଉଥିବା ଭାରତର ସହଭାଗୀତାକୁ ସେମାନେ ମଧ୍ୟ ସ୍ୱୀକାର କରିଥିଲେ ।
ଦୁଇ ନେତା ଭାରତ ଏବଂ ସ୍ୱିଡେନ ମଧ୍ୟରେ ଚାଲିଥିବା ବ୍ୟାପକ ସମ୍ପର୍କ ସମୀକ୍ଷା କରିଥିଲେ ଏବଂ 2018ରେ ପ୍ରଧାନମନ୍ତ୍ରୀ ମୋଦୀଙ୍କ ସ୍ୱିଡେନ ଗସ୍ତ ସମୟରେ ମିଳିତ କାର୍ଯ୍ୟ ଯୋଜନା ଏବଂ ମିଳିତ ନବୋନ୍ମେଷ ଭାଗିଦାରୀ କାର୍ଯ୍ୟକାରୀ ହେବା ନେଇ ସନ୍ତୋଷ ବ୍ୟକ୍ତ କରିଥିଲେ।
ଅନ୍ତର୍ଜାତୀୟ ସୌର ମେଣ୍ଟ ରେ ଯୋଗଦେବା ପାଇଁ ସ୍ୱିଡେନର ନିଷ୍ପତ୍ତିକୁ ପ୍ରଧାନମନ୍ତ୍ରୀ ମୋଦୀ ସ୍ୱାଗତ କରିଥିଲେ । ଭାରତ-ସ୍ୱିଡେନ ମିଳିତ ପଦକ୍ଷେପରେ ବୃଦ୍ଧି ପାଉଥିବା ସଦସ୍ୟତା - ନ୍ୟୁୟର୍କରେ ସେପ୍ଟେମ୍ବର 2019ରେ ମିଳିତ ଜାତିସଂଘର ଜଳବାୟୁ କାର୍ଯ୍ୟାନୁଷ୍ଠାନ ଶିଖର ସମ୍ମିଳନୀରେ ଆରମ୍ଭ ହୋଇଥିବା ଲିଡରସିପ ଗ୍ରୁପ ଅନ ଇଣ୍ଡଷ୍ଟ୍ରୀ ଟ୍ରାଞ୍ଜିସନ  ବିଷୟରେ ଦୁଇ ନେତା ଉଲ୍ଲେଖ କରିଥିଲେ ।
କୋଭିଡ-19 ପରିସ୍ଥିତି ସହିତ ଟିକାକରଣ କାର୍ଯ୍ୟକ୍ରମ ଉପରେ ଦୁଇ ନେତା ଆଲୋଚନା କରିଥିଲେ ଏବଂ ସମସ୍ତ ଦେଶରେ ଟିକାର ତତ୍କାଳ ତଥା ଏହାର ସୁଲଭ ଉପଲବ୍ଧତା ଲାଗି ଭ୍ୟାକ୍ସିନ ଇକ୍ୟୁଟି ଉପରେ ଦୁହେଁ ଗୁରୁତ୍ୱାରୋପ କରିଥିଲେ ।
ଶକ୍ତି ମନ୍ତ୍ରଣାଳୟ
ପାୱାର ସିଷ୍ଟମ୍ ଅପରେସନ କର୍ପୋରେସନ ଲିମିଟେଡ୍ ବର୍ତ୍ତମାନ ଗ୍ରୀଡ୍ କଣ୍ଟ୍ରୋଲର ଅଫ୍ ଇଣ୍ଡିଆ ଲିମିଟେଡ୍ ଭାବରେ ପରିଚିତ ହେବ
ଭାରତର ରାଷ୍ଟ୍ରୀୟ ଗ୍ରୀଡ୍ ଅପରେଟର ‘ପାୱାର ସିଷ୍ଟମ୍ ଅପରେସନ କର୍ପୋରେସନ ଲିମିଟେଡ୍ ’ ର ନାମକୁ ପରିବର୍ତ୍ତନ କରାଯାଇ ‘ଗ୍ରୀଡ୍ କଣ୍ଟ୍ରୋଲର ଅଫ୍ ଇଣ୍ଡିଆ ଲିମିଟେଡ୍’ କରାଯାଇଛି । ଭାରତୀୟ ବିଦ୍ୟୁତ୍ ଗ୍ରୀଡ୍ର ଅଖଣ୍ଡତା, ନିର୍ଭରଯୋଗ୍ୟତା, ମିତବ୍ୟୟିତା, ନମନୀୟତା ଏବଂ ପରିପୋଷଣୀୟ କାର୍ଯ୍ୟକଳାପକୁ ସୁନିଶ୍ଚିତ କରିବା ନିମନ୍ତେ ଗ୍ରୀଡ୍ ପରିଚାଳକ ମାନଙ୍କର ଗୁରୁତ୍ୱପୂର୍ଣ୍ଣ ଭୂମିକାକୁ ପ୍ରତିଫଳିତ କରିବା ଉଦ୍ଦେଶ୍ୟରେ ନାମରେ ପରିବର୍ତ୍ତନ କରାଯାଇଛି ।
‘ଗ୍ରୀଡ୍ କଣ୍ଟ୍ରୋଲର ଅଫ୍ ଇଣ୍ଡିଆ ଲିମିଟେଡ୍’ ନାମ ପରିବର୍ତ୍ତନ ଏକ ସ୍ୱାଗତଯୋଗ୍ୟ ପଦକ୍ଷେପ ଯେହେତୁ ଏହା ଲୋକ ମାନଙ୍କୁ ସେମାନେ ବ୍ୟବହାର କରୁଥିବା ଶକ୍ତି ସହିତ ଯୋଡ଼ୁଥିବା ଭାରତର ଶକ୍ତି ବ୍ୟବସ୍ଥାର ହୃଦୟରେ ଏକ ସ୍ୱତନ୍ତ୍ର ସ୍ଥାନ ଅକ୍ତିଆର କରିଛି । ଏହା ସାରା ଦେଶରେ ରାଷ୍ଟ୍ରୀୟ ଏବଂ ଆଞ୍ଚଳିକ ସ୍ତର ଗୁଡ଼ିକରେ ଗ୍ରୀଡ୍ ପରିଚାଳକ ମାନଙ୍କ ଦ୍ୱାରା ସମ୍ପାଦନ କରା ଯାଉଥିବା କାର୍ଯ୍ୟ ଗୁଡ଼ିକୁ ବର୍ଣ୍ଣନା କରିଥାଏ,’ ବୋଲି କହିଛନ୍ତି ଗ୍ରୀଡ୍ କଣ୍ଟ୍ରୋଲର ଅଫ୍ ଇଣ୍ଡିଆ ଲିମିଟେଡ୍ର ଅଧ୍ୟକ୍ଷ ଏବଂ ପରିଚାଳନା ନିର୍ଦ୍ଦେଶକ ଶ୍ରୀଯୁକ୍ତ ଏସ୍. ଆର୍. ନରସିହ୍ମନ୍ । ‘ନାମରେ ପରିବର୍ତ୍ତନ ମଧ୍ୟ ସ୍ୱଚ୍ଛ ଶକ୍ତି ପରିବହନରେ ଆମେ ଯେଉଁ ଭୂମିକା ନିର୍ବାହ କରିଥାଉ ତାକୁ ପ୍ରତିଫଳିତ କରିବା ନିମନ୍ତେ କରାଯାଇଛି ।’ ସେ ଆହୁରି ମଧ୍ୟ କହିଥିଲେ ଯେ , ଏକ ନବୀକୃତ ଶକ୍ତି ସହିତ ଆମେ ଆମର ଦୃଷ୍ଟିକୋଣ ଦ୍ୱାରା ପରିଚାଳିତ ହେବା ଚାଲୁ ରଖିଥିଲୁ, ଅର୍ଥାତ୍, ‘ମିତବ୍ୟୟିତା ଏବଂ ପରିପୋଷଣୀୟତାକୁ ପ୍ରୋତ୍ସାହିତ କରି ଦକ୍ଷ ବିଦ୍ୟୁତ୍ ଶକ୍ତି ବଜାରଗୁଡ଼ିକୁ ଆଗେଇ ନେଇ ନିର୍ଭରଯୋଗ୍ୟ ଏବଂ ନମନୀୟ ଶକ୍ତି ବ୍ୟବସ୍ଥାର ଉତ୍କୃଷ୍ଟ ବୈଶ୍ୱିକ ଅନୁଷ୍ଠାନରେ ପରିଣତ ହେବା ପାଇଁ’ ଆମର ଲକ୍ଷ୍ୟ ବହନ କରୁଥିଲୁ ।
‘ଗ୍ରୀଡ୍ କଣ୍ଟ୍ରୋଲର ଅଫ୍ ଇଣ୍ଡିଆ ଲିମିଟେଡ୍ ’ ନ୍ୟାସନାଲ ଲୋଡ୍ ଡେସପ୍ୟାଚ୍ ସେଣ୍ଟର  ଏବଂ ପାଞ୍ଚ ଗୋଟି  ଆଞ୍ଚଳିକ ଲୋଡ୍ ଡେସପ୍ୟାଚ୍ ସେଣ୍ଟର  ଗୁଡ଼ିକୁ ପରିଚାଳିତ କରିଥାଏ । ଗ୍ରୀଡ୍-ଇଣ୍ଡିଆ ମଧ୍ୟ ଶକ୍ତି କ୍ଷେତ୍ରରେ ସବୁଜ ଶକ୍ତି ମୁକ୍ତ ଉପଲବ୍ଧତା ପୋର୍ଟାଲ , ପୁନର୍ନବୀକରଣୀୟ ଶକ୍ତି ପ୍ରମାଣ ପତ୍ର  ବ୍ୟବସ୍ଥା, ପାରଗମନ ମୂଲ୍ୟ ସ୍ଥିରୀକରଣ, ପରିବହନରେ ସ୍ୱଳ୍ପ କାଳୀନ ମୁକ୍ତ ଉପଲବ୍ଧତା, ବିଚ୍ୟୁତି ବନ୍ଦୋବସ୍ତ ବ୍ୟବସ୍ଥା , ଶକ୍ତି ବ୍ୟବସ୍ଥା ବିକାଶ ପାଣ୍ଠି , ଇତ୍ୟାଦି ଭଳି ପ୍ରମୁଖ ସଂସ୍କାର ଗୁଡ଼ିକ ପାଇଁ ଅଧିକାର ପ୍ରାପ୍ତ ଶୀର୍ଷ ସ୍ତରୀୟ ଏଜେନ୍ସି ।
SSP
(Visitor Counter : 171
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ଭେଟିଛନ୍ତି ବିଶ୍ୱ ବ୍ୟାଙ୍କ ଗୋଷ୍ଠିର ସଭାପତି ଶ୍ରୀ ଡେଭିଡ ମାଲପାସ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନୂଆଦିଲ୍ଲୀରେ ବିଶ୍ୱ ବ୍ୟାଙ୍କ ଗୋଷ୍ଠିର ସଭାପତି ଶ୍ରୀ ଡେଭିଡ ମାଲପାସଙ୍କ ସହ ଆଲୋଚନା କରିଛନ୍ତି । ଉଭୟ ମାନ୍ୟଗଣ୍ୟ ବ୍ୟକ୍ତି ବିଭିନ୍ନ ବିଷୟ ଉପରେ ଆଲୋଚନା କରିଥିଲେ, ବିଶେଷତଃ ଅଭିବୃଦ୍ଧି ଏବଂ ନବସୃଜନର ଭବିଷ୍ୟତ କ୍ଷେତ୍ର ଉପରେ । ଉଚ୍ଚ ଅଭିବୃଦ୍ଧି ହାର ହାସଲ ତଥା ବୃଦ୍ଧି ପାଇଁ ଅମୃତ କାଳରେ ଭାରତ ପାଇଁ ବିଶ୍ୱ ବ୍ୟାଙ୍କ ଗୋଷ୍ଠିର ସମର୍ଥନକୁ ଶ୍ରୀ ମାଲପାସ୍ ନିଶ୍ଚିତ କରିଛନ୍ତି ।
ଶ୍ରୀ ଡେଭିଡ ମାଲପାସଙ୍କ ଏକ ଟୁଇଟର ଜବାବରେ ଶ୍ରୀ ମୋଦୀ ଟୁଇଟ୍ କରିଛନ୍ତି;
“ବିଭିନ୍ନ ବିଷୟ ଉପରେ ବିଶେଷ ଭାବରେ ଅଭିବୃଦ୍ଧି ଏବଂ ନବସୃଜନର ଭବିଷ୍ୟତ କ୍ଷେତ୍ର ଉପରେ ଆପଣଙ୍କ ସହ ଏକ ଭଲ ଆଲୋଚନା ହୋଇଥିଲା । @DavidMalpassWBG”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜ୍ୟସଭାରେ କୋଭିଡ ମହାମାରୀ ସମ୍ପର୍କରେ ଆଲୋଚନା ବେଳେ ଶ୍ରୀ ହରଦୀପ ପୁରୀଙ୍କ ବକ୍ତବ୍ୟ ଓ ସ୍ୱାସ୍ଥ୍ୟ ମନ୍ତ୍ରୀଙ୍କ ଉତ୍ତରକୁ ଶେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଙ୍ଗଳବାର କେନ୍ଦ୍ରମନ୍ତ୍ରୀ ଶ୍ରୀ ହରଦୀପ ପୁରୀଙ୍କ ବକ୍ତବ୍ୟ ଶେୟାର କରିଛନ୍ତି । ରାଜ୍ୟସଭାରେ କୋଭିଡ-୧୯ ମହାମାରୀ ସମ୍ପର୍କିତ ଆଲୋଚନା ବେଳେ ଏହି ଭାଷଣ ଦେଇଥିଲେ । ବିଶ୍ୱ ମହାମାରୀ ସହ ସମ୍ପର୍କିତ ଅନେକ ଗୁଡିଏ ପ୍ରସଙ୍ଗରେ ସେ ଆଲୋକପାତ କରିଛନ୍ତି ବୋଲି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି ।
କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରୀ ଶ୍ରୀ ମନସୁଭ ମଣ୍ଡଭିଆଙ୍କ ବିସ୍ତୃତ ଆଲୋଚନାକୁ ମଧ୍ୟ ପ୍ରଧାନମନ୍ତ୍ରୀ ଟ୍ୱିଟ ଯୋଗେ ଶେୟାର କରିଛନ୍ତି । ବ୍ୟାହବାରିକ ଓ ସମ୍ବେଦନଶୀଳ ଉପାୟରେ କୋଭିଡ-୧୯ ସମ୍ବନ୍ଧିତ ବିଭିନ୍ନ ଦୃଷ୍ଟିକୋଣକୁ ସାମିଲ କରାଯାଇଛି । ସେହି ମନ୍ତବ୍ୟ ଶୁଣିବାକୁ ସମସ୍ତଙ୍କୁ ଅନୁରୋଧ କରୁଛି ବୋଲି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆନ୍ତର୍ଜାତୀୟ ନାରୀ ଦିବସ ଅବସରରେ ନାରୀ ଶକ୍ତିଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅନ୍ତର୍ଜାତୀୟ ମହିଳା ଦିବସରେ ନାରୀ ଶକ୍ତିଙ୍କୁ ଅଭିନନ୍ଦନ ଜଣାଇଛନ୍ତି।
ଏକ ଟୁଇଟ୍ରେ ପ୍ରଧାନମନ୍ତ୍ରୀ କହିଛନ୍ତି;
"ମହିଳା ଦିବସ ଅବସରରେ ମୁଁ ଆମର ନାରୀ ଶକ୍ତି ଏବଂ ବିଭିନ୍ନ କ୍ଷେତ୍ରରେ ସେମାନଙ୍କର ସଫଳତାକୁ ସମ୍ମାନ ଜଣାଉଛି । ଭାରତ ସରକାର ଏହାର ବିଭିନ୍ନ ଯୋଜନା ମାଧ୍ୟମରେ ମହିଳା ସଶକ୍ତିକରଣ ଉପରେ ଧ୍ୟାନ ଦେଦେଉଛନ୍ତି ।
"ଆର୍ଥିକ ଅନ୍ତର୍ଭୁକ୍ତିକରଣ ଠାରୁ ଆରମ୍ଭ କରି ସାମାଜିକ ନିରାପତ୍ତା, ଗୁଣାତ୍ମକ ସ୍ୱାସ୍ଥ୍ୟସେବା ଠାରୁ ଆରମ୍ଭ କରି ଗୃହ ନିର୍ମାଣ, ଶିକ୍ଷା ଠାରୁ ଆରମ୍ଭ କରି ଉଦ୍ୟୋଗିତା ପର୍ଯ୍ୟନ୍ତ ଆମର ନାରୀ ଶକ୍ତିକୁ ଭାରତର ବିକାଶ ଯାତ୍ରାରେ ଆଗେଇ ନେବାକୁ ଅନେକ ଚେଷ୍ଟା କରାଯାଇଛି। ଆଗାମୀ ଦିନରେ ଏହି ପ୍ରୟାସ ଆହୁରି ଅଧିକ ଜୋରଦାର ଜାରି ରହିବ।"
"ଆଜି ସନ୍ଧ୍ୟା 6 ଟା ସମୟରେ ମୁଁ କୁଚ୍ ଠାରେ ଆୟୋଜିତ ଏକ କାର୍ଯ୍ୟକ୍ରମକୁ ସମ୍ବୋଧିତ କରିବି ଯାହା ଆମ ସମାଜରେ ମହିଳା ସନ୍ଥମାନଙ୍କ ଅବଦାନକୁ ଆଲୋକିତ କରିଥାଏ |
ସଂସ୍କୃତିର ବିଭିନ୍ନ ଦିଗ, କେନ୍ଦ୍ରର ବିଭିନ୍ନ କଲ୍ୟାଣମୂଳକ ପଦକ୍ଷେପ ଏବଂ ଅନ୍ୟାନ୍ୟ ବିଷୟ ଉପରେ ଧ୍ୟାନ ଦିଆଯିବ | https://t.co/ImLHzdJpEQ"
HS
(